[{"text_idx": "#000000", "text": "Edumeelne po\u0303llumajandusettevo\u0303tte Hummuli Agro on eeskujuks"}, {"text_idx": "#000001", "text": "To\u0303rva vallas paiknevas Hummuli alevikus tegutseb Agrone grupi edumeelne ettevo\u0303te Hummuli Agro, kes on suunana\u0308itajaks keskkonna sa\u0308a\u0308stmisel ja hoidmisel."}, {"text_idx": "#000002", "text": "2019. aastal tehti strateegiline otsus algatada Agrone ettevo\u0303tetes roheline tegevusprogramm, mille eesma\u0308rgiks on muuta tootmistegevus vo\u0303imalikult ringmajanduse printsiipe kasutavaks, et va\u0308hendada ja\u0308rgneval 15 aastal oluliselt tootmisega seonduvat negatiivset jalaja\u0308lge loodusele ja elukeskkonnale. Agrone ja Hummuli Agro pikaajaline po\u0303hieesma\u0308rk on anda panus kliima edasise soojenemise a\u0308rahoidmisele ja jo\u0303uda 2035. aastaks su\u0308sinikuneutraalsete piimatoodete ning po\u0303llumajandussaaduste tootmiseni. Seda ko\u0303ike nii, et mitte va\u0308hendada tootmismahte ja tagada taskukohaste hindadega po\u0303llumajandustoodete jo\u0303udmise tarbijateni."}, {"text_idx": "#000003", "text": "Piimatootmisega tegelev Hummuli Agros on u\u0308le 1000 lu\u0308psilehma ning iga pa\u0308ev saadetakse Valio Eestisse ligikaudu 40 tonni piima. Ettevo\u0303te haldab 2000 hektarit po\u0303llumaad, millelt piimaandjad ninaesise \u2013 silo ja heina \u2013 saavad. Lisaks kasvatab ettevo\u0303te ka kvaliteetset toiduvilja."}, {"text_idx": "#000004", "text": "\u201eMa arvan, et meie edulugu po\u0303hinebki to\u0308o\u0308tajatel. Hoiame au sees pikaajalisi to\u0308o\u0308suhteid. Kui inimene tahab ja jaksab to\u0308o\u0308tada pensionieas, siis meie kedagi vanuse pa\u0308rast koju ei saada,\u201d ra\u0308a\u0308gib Hummuli Agro juht Are Selge. To\u0303epoolest, Hummuli Agro to\u0308o\u0308tajaid on ka mitmeku\u0308mne kilomeetri kauguselt Hummuli alevikust. Kes soovib aga kohapeal elada, siis ettevo\u0303ttel on varuks ka elamuspindasid."}, {"text_idx": "#000005", "text": "Hummuli Agro paistab silma ka kui kogukonnast hooliv ettevo\u0303te. Ta\u0308navu toetati To\u0303rva keskva\u0308ljakule Ukraina toetuseks pu\u0308stitatud Vabaduse Parki, mis koosneb liivaskulptuuridest ja fotona\u0308itusest. Eelmisel aastal tehti ma\u0308rgiline kingitus Hummulis asuvale lasteaiale Sipsiku Tareke \u2013 nimelt organiseeris ettevo\u0303te ainulaadse lahendusega maaeluteemalise va\u0308liklassi, mis ristiti lasteaia ru\u0308hma nime ja\u0308rgi hellitavalt Sipsiku Tarekeseks."}, {"text_idx": "#000006", "text": "Sipsiku Tareke koosneb kolmest eraldi ruumist \u2013 laut, kuhu saab sisse tuua pa\u0308ris taluloomad; va\u0308liklass, kus viia la\u0308bi vahvaid o\u0303ueso\u0303ppetunde ja maaelu o\u0303ppeprogramme ning kasvuhoone, selleks et mudilased saaksid ise na\u0308pud mulda panna ja hoolitseda pa\u0308ris enda taimede eest."}, {"text_idx": "#000007", "text": "To\u0303rva vallavanem Maido Ruusmann so\u0303nas, et tegemist on olulise objektiga kogu valla lastele ning lo\u0303pptulemus sai to\u0303eliselt a\u0308ge. \u201eKui aastaku\u0308mneid tagasi oli Hummulis na\u0308idissohvoos, siis taasiseseisvumise ja\u0308rgselt tegutseb Hummulis Eesti u\u0308ks edukamaid piimandusettevo\u0303tteid Hummuli Agro, siis planeeritav laste maaeluklass sobib siia kui valatult, tuues selle kandi pikaaegsetele piimakarja kasvatuse traditsioonidele uut ja omana\u0308olist la\u0308henemist. Praegusel ajal na\u0308itab suuresti ettevo\u0303tte va\u0308a\u0308rtust keskkonnaso\u0303bralikkus \u2013 selles on Agrone kindlasti esirinnas,\u201d lisas Ruusmann. Sipsiku Tarekeses korraldatakse maaeluteemalisi o\u0303ppepa\u0308evi, millest on saanud osa lapsed u\u0308le kogu To\u0303rva valla ja kaugemaltki."}]